Source: http://tampere.cloudnc.fi/fi-FI/Toimielimet/Sivistys_ja_kulttuurilautakunta/Kokous_21112019/Taiteen_perusopetuksen_ohjausperiaatteid(115053)
Timestamp: 2019-12-09 08:48:55+00:00

Document:
Taiteen perusopetuksen ohjausperiaatteiden päivittäminen ja siirtymäajan jatkaminen | Tampere esityslistat ja pöytäkirjat
Kokous 21.11.2019
Taiteen perusopetuksen ohjausperiaatteiden päivittäminen ja siirtymäajan jatkaminen
Sivistys- ja kulttuurilautakunta, kokous 21.11.2019
§ 153 Taiteen perusopetuksen ohjausperiaatteiden päivittäminen ja siirtymäajan jatkaminen
TRE:6871/12.01.01/2019
Lundström Susanna, Suunnittelija
Suunnittelija Susanna Lundström, puh. 040 355 8745, etunimi.sukunimi@tampere.fi
Sivistys- ja elämänlaatupalvelujen lautakunta hyväksyi 11.12.2014 Tampereen kaupungin taiteen perusopetuksen ohjausperiaatteet. Ohjausperiaatteilla varmistettiin yhtenäiset taiteen perusopetukseen liittyvät käytännöt Tampereella, kuten opetustoimiluvan myöntämisperusteet. Lisäksi ohjausperiaatteissa kuvattiin opetustoimiluvan haku- ja päätösprosessi, toiminnan arviointi sekä toimintaan liittyvien muutosten käsittely ja tilanteet, joissa kaupunki voi laittaa vireille opetustoimiluvan peruuttamisen.
Ohjausperiaatteita tulisi nyt päivittää huomioiden toimintaa säätelevän normiperustan muutokset, kuten Opetushallituksen 20.9.2017 määrittelemät uudet taiteen perusopetuksen opetussuunnitelman perusteet sekä uuden tietosuojalain vaatimukset. Lisäksi esitetään teknisluonteisia organisaatiorakenteen muuttumiseen liittyviä korjauksia sekä pieniä muutoksia mm. hakukäytäntöihin liittyen. Muutokset on valmisteltu pormestarin asettamassa taiteen perusopetuksen ohjausryhmässä.
Hyväksyessään ohjausperiaatteet vuonna 2014 lautakunta päätti, että ne otetaan käyttöön vaiheittain. Uusien hakijoiden osalta periaatteita noudatettiin vuoden 2015 alusta alkaen, kun taas toimintansa aiemmin aloittaneille oppilaitoksille annettiin 5 vuoden siirtymäaika. Tämän päätöksen mukaisesti siirtymäaika päättyy 31.12.2019. Siirtymäaikaa esitetään jatkettavaksi 31.7.2021 saakka, jotta päättymisajankohta olisi sama, jolloin ilman uutta opetussuunnitelmaa toimivien oppilaitosten toiminta taiteen perusopetuksen tarjoajina päättyy. Siirtymäajan jatkamisella varaudutaan myös mahdollisiin valtakunnallisiin uudistuksiin, joita Opetus- ja kulttuuriministeriön selvitys taiteen perusopetuksen rahoitusjärjestelmän uudistamistarpeista saattaa aiheuttaa.
Päivitetyt Tampereen kaupungin taiteen perusopetuksen ohjausperiaatteet hyväksytään.
Jatketaan siirtymäaikaa ohjausperiaatteiden soveltamisessa siten, että toimintansa ennen vuotta 2015 aloittaneet oppilaitokset voivat toimia kaupungin opetustoimiluvalla 31.7.2021 saakka.
Suunnittelija Susanna Lundström oli asiantuntijana paikalla asian käsittelyn aikana.
Minna Luoma, Suvi Hartikainen, Heli Tiainen, Marianna Lehtinen, Eeva-Kaisa Todorov, Janita Rannisto, Timo Saarinen, Merja Koskiniemi, Marja-Leena Seilo, Päivi Varjosalo
Tampereen kaupungin taiteen perusopetuksen ohjausperiaatteet_sikula 21.11.2019.pdf.pdf (pdf, 85 kt)
Kuuntele Tampereen kaupungin taiteen perusopetuksen ohjausperiaatteet_sikula 21.11.2019.pdf.pdf
Tampereen kaupungin taiteen perusopetuksen ohjausperiaatteet_sikula 21.11.2019_MUOKKAUKSET.pdf.pdf (pdf, 88 kt)
Kuuntele Tampereen kaupungin taiteen perusopetuksen ohjausperiaatteet_sikula 21.11.2019_MUOKKAUKSET.pdf.pdf
§ 147 Läsnäolo- ja puheoikeudet
§ 148 Pöytäkirjan tarkastus
§ 149 Ajankohtaiskatsaus (yhteistoiminta-alueen asia)
§ 150 Messukylän koulun puurakennusten 1 ja 2 sekä kivirakennuksen perusparannuksen hankesuunnitelma
§ 151 Lentävänniemen koulun A-osan sisäilmakorjausten tarveselvitys ja hankesuunnitelma
§ 152 Taiteen perusopetusta antavien yksiköiden toimintakertomus 2018-2019
§ 154 Ei julkinen
§ 155 Ei julkinen
§ 156 Tampere-talon esitystekniikan uudistamisen tarveselvitys
§ 157 Esiopetuksen järjestämisen paikat lukuvuonna 2020-2021
§ 158 Luokanopettajan, erityisluokanopettajan, erityisopettajan ja perusopetuksen lehtorin virkojen perustaminen hyvinvoinnin palvelualueelle kasvatus- ja opetuspalvelujen palveluryhmään
§ 159 Valtuustoaloite esittävien taiteiden koulutuksen kehittämiseksi Tampereella yhdessä eri alan toimijoiden kanssa osaksi Tampere3 kokonaisuutta - Elina Sirén ja Heinivaho Matti
§ 160 Viranhaltijoiden päätösten otto-oikeus (yhteistoiminta-alueen asia)
§ 161 LISÄPYKÄLÄ: Puistokoulu Vuores -hankkeen toteutussuunnitelman hyväksyminen (lisäpykälä)

References: § 153

§ 147

§ 148

§ 149

§ 150

§ 151

§ 152

§ 154

§ 155

§ 156

§ 157

§ 158

§ 159

§ 160

§ 161